EL
C 177/164
Επίσημη Εφημερίδα της Ευρωπαϊκής Ένωσης
17.5.2023
Τετάρτη 14 Δεκεμβρίου 2022
Άρθρο 16ε Επίσπευση της ανάπτυξης αντλιών θερμότητας 1.
Η διαδικασία αδειοδότησης για την εγκατάσταση αντλιών θερμότητας δεν υπερβαίνει τον έναν μήνα.
2.
Οι συνδέσεις με το δίκτυο μεταφοράς ή διανομής αδειοδοτούνται κατόπιν κοινοποίησης στον σχετικό φορέα σε περίπτωση που αφορούν: α) αντλίες θερμότητας ηλεκτρικής ισχύος έως 12 kW· καθώς και β) αντλίες θερμότητας που εγκαθίστανται από αυτοκαταναλωτή ενέργειας από ανανεώσιμες πηγές, αυτοκαταναλωτές που ενεργούν από κοινού με κοινότητες ανανεώσιμων πηγών ενέργειας σύμφωνα με το άρθρο 2 παράγραφος 14 της οδηγίας (ΕΕ) 2018/2001 ηλεκτρικής ισχύος έως 50 kW, υπό την προϋπόθεση ότι η δυναμικότητα της εγκατάστασης ηλεκτροπαραγωγής από ανανεώσιμες πηγές του αυτοκαταναλωτή ενέργειας από ανανεώσιμες πηγές ανέρχεται τουλάχιστον στο 60 % της δυναμικότητας της αντλίας θερμότητας, εκτός εάν υπάρχουν αιτιολογημένες ανησυχίες για την ασφάλεια ή υπάρχει τεχνική ασυμβατότητα των κατασκευαστικών στοιχείων του συστήματος. 3.
Οι αποφάσεις που προκύπτουν από διαδικασίες αδειοδότησης δημοσιοποιούνται.
[Τροπολογία 32] Άρθρο 16στ Τα κράτη μέλη υποβάλλουν στην Επιτροπή έκθεση σχετικά με: α) τη διάρκεια των διαδικασιών αδειοδότησης για μονάδες παραγωγής ενέργειας από ανανεώσιμες πηγές εντός και εκτός των περιοχών επιτάχυνσης για ανανεώσιμες πηγές ενέργειας· β) τον αντίκτυπο του άρθρου 16δ στη διάρκεια της διαδικασίας αδειοδότησης και στις νομικές διαδικασίες.
Η Επιτροπή αξιολογεί τις πληροφορίες που παρέχουν τα κράτη μέλη και, κατά περίπτωση, προτείνει αλλαγές στη σχετική νομοθεσία.».
▌ Άρθρο 4 Μεταφορά στο εθνικό δίκαιο 1.
Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι απαραίτητες για να συμμορφωθούν με το άρθρο 1 σημείο 10) το αργότερο έως τις ...
[ένα μήνα μετά την έναρξη ισχύος της παρούσας οδηγίας].
[Τροπολογία 35] Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι απαραίτητες για να συμμορφωθούν με το άρθρο 1 σημεία 1), 2), 3), 4), 6), 8) και 9) και με το άρθρο 3 το αργότερο έως τις ...
[έξι μήνες μετά την έναρξη ισχύος της παρούσας οδηγίας].
[Τροπολογία 36] Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι απαραίτητες για να συμμορφωθούν με το άρθρο 1 σημεία 5) και 7) και με το άρθρο 2 το αργότερο έως τις ...
[ένα έτος μετά την έναρξη ισχύος της παρούσας οδηγίας].
[Τροπολογία 37] Ανακοινώνουν αμέσως στην Επιτροπή το κείμενο των εν λόγω διατάξεων.
Οι διατάξεις αυτές, όταν θεσπίζονται από τα κράτη μέλη, περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους.
Τα κράτη μέλη αποφασίζουν για τον τρόπο που συντάσσεται η αναφορά. 2.
Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εθνικού δικαίου τις οποίες θεσπίζουν στον τομέα που διέπεται από την παρούσα οδηγία.
Άρθρο 5 Έναρξη ισχύος Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
Άρθρο 6 Αποδέκτες Η παρούσα οδηγία απευθύνεται στα κράτη μέλη.
..., Για το Ευρωπαϊκό Κοινοβούλιο
Για το Συμβούλιο
Η Πρόεδρος
Ο/Η Πρόεδρος